སྤྱི་ལོ༡༩༥༡ལོར་བོད་བཅིངས་འགྲོལ་བཏང་བ་ནས་བཟུང་བོད་ཀྱི་སྤྱི་ཚོགས་སྒྲིག་གཞི་དང་ཆབ་སྲིད་ལམ་ལུགས་སོགས་ལ་འགྱུར་བ་བྱུང་བ་དང་བསྟུན་བོད་ཀྱི་དེང་རབས་རྩོམ་རིག་དབུ་བརྙེས་ཤིང་རིམ་བཞིན་འཕེལ་རྒྱས་བྱུང་བ་དང་།སྤྱི་ལོ༡༩༨༠ལོ་ནས་བཟུང་བོད་ཀྱི་དེང་རབས་རྩོམ་རིག་འདི་ཉིད་འཕེལ་རྒྱས་ཀྱི་རྣམ་པ་གསར་པ་ཞིག་ཏུ་གྱུར་ཡོད་པ་རེད།བཅིངས་འགྲོལ་བཏང་བ་ནས་སྤྱི་ལོ༡༩༥༩ལོའི་བར་གྱི་དུས་སྐབས་དེར་བོད་ཀྱི་སེར་སྐྱ་མཁས་པ་དག་གིས་ཆབ་སྲིད་ཀྱི་ལམ་ལུགས་གསར་པ་དང་སྤྱི་ཚོགས་རྣམ་པ་གསར་པར་བསྟོད་པ་བྱེད་པའི་རྩོམ་རིག་བརྩམས་ཆོས་མང་དག་བྱུང་ཡོད་པ་ལ།དཔེར་ན་རྗེ་བཙུན་ཤེས་རབ་རྒྱ་མཚོའིསྨོན་ནོ་བཅུ་པ་ཕན་གེའི་ལྗོན་བཟངདངབསླབ་བྱ་རང་བྱུང་ལྷའི་རྔ་བོ་ཆེསོགས་དང་།ཚ་སྤྲུལ་ངག་དབང་བློ་བཟང་གིལྩགས་ཀྱི་ཕུག་རོན་དངུལ་སྐྱ་མདོགདངགུང་ཁྲན་ཏང་གི་འཁྲུངས་སྐར་དུས་ཆེན་ལ་བསྔགས་པ་བརྗོད་པཞེས་པ་དེ་བཞིན་བསྟན་པ་རྒྱ་མཚོ་ལགས་ཀྱིམི་དམངས་ཤེས་རབ་རྩལ་གྱིས་དགེ་མཚན་གསར་དུ་བསྐྲུནཞེས་པ་དང་དགེ་བཤེས་གསུང་རབ་རྒྱ་མཚོ་ལགས་ཀྱིགྲོང་ཁྱེར་ཁྲང་ཁྲོན་གྱི་གནས་ཚུལ་ཞུ་པའི་འཕྲིན་ཡིགསོགས་ལྟ་བུ་བྱུང་ཡོད་ཅིང་དེ་དག་ནིམེ་ལོང་མརགཏུག་སྟེ་གསར་རྩོམ་བྱས་པ་མངོན་ཐུབ་ལ་དུས་སྐབས་དེའི་རྩོམ་རིག་དུས་མཚམས་ཀྱི་བར་བརྒལ་ཚོད་དུ་སོན་ཡོད་ལ་དུས་རབས་དེ་པའི་ལོ་རབས་དྲུག་ཅུ་ནས་བརྒྱད་ཅུའི་བར་དུ་བོད་དུ་སྔ་རབས་ཀྱི་རྩོམ་པའི་ཤེས་བྱ་རྣམ་པ་གསར་པ་ཁ་ཅིག་བྱུང་ཡོད་པ་ནི་མཁས་དབང་ཆེན་མོ་དུང་དཀར་བློ་བཟང་འཕྲིན་ལས་རིན་པོ་ཆེ་མཆོག་གིས་མཛད་པའིསྙན་ངག་ལ་འཇུག་ཚུལ་ཚིག་རྒྱན་རིག་པའི་སྒོ་འབྱེདདང་ཨ་ལག་ཚེ་ཏན་ཞབས་དྲུང་རིན་པོ་ཆེས་མཛད་པའིསྙན་ངག་སྤྱི་དོནདང་ཨ་ལག་བསེ་ཚང་བློ་བཟང་དཔལ་ལྡན་མཆོག་གིས་མཛད་པའིཚངས་སྲས་བཞད་པའི་སྒྲ་དབྱངསདེ་བཞིན་༧ཨ་ལག་དོར་ཞི་གདོང་དྲུག་སྙེམས་བློ་མཆོག་གིས་མཛད་པའིཚིག་རྒྱན་རིག་པའི་ཤེས་བྱ་གནད་བསྡུས་ཀྱི་དོན་འགྲེལ་ཤེས་བྱའི་གནད་སེལ་བཤད་པདང་ཕྱིས་སུ་ཁོང་གིས་མཛད་པའིསྙན་ཚིག་རིག་པའི་ཤེས་བྱ་གནད་བསྡུས་བཤད་སྦྱར་རྩོམ་རིག་འཇུག་སྒོསོགས་དུས་རབས་གསར་པར་ཐོན་པའི་བོད་རང་མཚན་པའི་རྩོམ་པའི་ཤེས་བྱའི་བསྟན་བཅོས་དེ་དག་གིས་བོད་ཀྱི་རྩོམ་རིག་འདི་ཉིད་ལ་གསོན་ཤུགས་ཀྱི་འོད་སྣང་སྦྱིན་ཅིང་ཕྱིས་ཀྱི་བོད་ཀྱི་རྩོམ་རིག་འཕེལ་རྒྱས་ལ་ནུས་པ་མི་དམན་པ་ཐོན་ཡོད་མོད།འོན་ཀྱང་དེ་དག་དེང་རབས་བོད་ཀྱི་རྩོམ་པའི་ཤེས་བྱའམ་རྩོམ་རིག་གཞུང་ལུགས་ཀྱི་གྲས་སུ་བཞག་ན་མི་འཚམ་པ་འདུག་སྙམ།